Platsenta

Platsenta (lad placenta 'kook'; eesti keeles kasutatakse ka sõna emakook) on emaste selgroogsete imetajate, aga ka mõnede roomajate elund, mis areneb tiinuse või raseduse puhul ja on ühine ema ja loote organismile.

Platsenta anatoomiline ja histoloogiline ehitus erineb liigiti.

Imetajatel
Inimesel

Platsenta moodustub emakalimaskestast (emaka sisepind ehk endomeetrium) ja loote trofoblastidest. Loodet ühendavad emakoogiga loote vereringe vasak ja parem nabaarter ja nabaveen, mis moodustavad nabaväädi, mille kaudu ema ja üsas arenev organism on omavahel seotud.

Platsenta on emakalimaskesta ja lootekesti ühendav elund, mille abil lootel arenevad üsaväliseks eluks vajalikud füsioloogilised funktsioonid ja vastavad elundid, nagu seede-, hingamis-, sisenõristus- ja erituselundid."Meditsiinisõnastik", 589:2004.

Teatud mitmikraseduste korral võib igal lootel olla oma emakook.10.5 Fetal membranes, placenta and pregnancies with twins, veebiversioon (vaadatud 18.07.2014) (inglise keeles)

Raseduse lõpul on platsenta mõned morfoloogilised näitajad järgmised:W. Nienstedt, O. Hänninen, A. Arstila, S.-E. Björkqvist, "Inimese füsioloogia ja anatoomia", Medicina, 2011, ISBN 9985829360

diameeter tavaliselt 15–20 cm;
paksus 2–3 cm;
kaal 400–600 g;
normaalne platsenta ja loote kaalu suhe on 1:6 või 1:7;
kongenitaalse süüfilise või ema diabeedi korral võib olla suhe 1:2 või 1:3.

Platsenta võib olla tavalisest väiksem loote üsasisese kasvupeetuse, hüpertensiivsete häirete ja preeklampsia korral, ka suitsetajatel.

 Ainevahetus 
Pikka aega usuti, et platsenta ja hematoplatsentaarne barjäär ei lase läbi suurt osa ema vereringesse sattunud aineid, sealhulgas ravimeid. Nüüdseks on leitud, et peaaegu kõik emale manustatud ravimid jõuavad passiivse difusiooni teel loote vereringesse.Tatjana Brilene, Anu Hedman, Anne Kirss, Anneli Kullamaa, Janika Kõrv, Kersti Oselin, Karin Otter, Tiina Ristimäe, Piret Visnapuu, "Rasedate farmakoteraapia", kirjastus Medicina, lk 10, 2007, ISBN 978 9985 829 82 0

Platsenta osaleb ka ravimite metabolismis.

 Vaata ka 
platsentofaagia
loote vereringe
vivipaaria

 Viited 

 Välislingid 
 A. Arstila, S.-E. Björkqvist, O. Hänninen, W. Nienstedt, 2011. "Inimese füsioloogia ja anatoomia", lk 229, 468-470, 2011. ISBN 9789985829360
Michael L. Power, Jay Schulkin, The Evolution of the Human Placenta, 2012, The Johns Hopkins University Press, ISBN 978 1 4214 06435 Google'i raamatu veebiversioon (vaadatud 11.10.2013) (inglise keeles)

 Platsenta ja preeklampsia
Nikotiin: Oonagh Dowling, Burton Rochelson, Kathleen Way, Yousef Al-Abed, ja Christine N Metz, Nicotine Inhibits Cytokine Production by Placenta Cells via NFκB: Potential Role in Pregnancy-Induced Hypertension, Mol Med., november-detsember 2007; 13(11-12): 576–583., doi: 10.2119/2007-00067.Dowling, PMCID: PMC1978252, veebiversioon (18.09.2014)(inglise keeles)

 Platsenta teraapia
 Two of the most important LIVE CELL products for Anti-Aging, are Placenta and Thymus. Why?

Kategooria:Arengubioloogia